de en fr da da da en da de da da da en en en en ca da de de
Laboratoriets arbejdsområde er fokuseret på følgende områder indenfor feltet materialeanalyse:
Undersøgelse af puds og mørtel - primært ved tyndslibsanalyse. Kan suppleres med kemiske analyser og scanning-elektron-mikroskopi (SEM). Skadesanalyser og anden rådgivning udføres ved problemer med eksisterende puds og opmuringsmørtel. Analysen omfatter beskrivelse og vurdering af evt. farvelag.
Tilstandsvurdering (skadesanalyse) af beton udføres ved mikrostrukturel analyse af udtagne betonprøver - som oftest borekerner. Tilstandsvurderingen af beton kan omfatte såvel makroanalyse (planslibsanalyse) som mikroanalyse (tyndslibsanalyse) - alt efter hvor detaljeret undersøgelsen ønskes udført.
Petrografisk analyse af natursten som granit, sandsten og marmor. Udover mineralogisk og strukturel beskrivelse af bjergarter udføres tilstandsvurdering, herunder skadesanalyse. Der ydes endvidere bistand og rådgivning i forbindelse med vurdering af stenmaterialernes egnethed til en given opgave.
Overfladebehandling på såvel puds som træ undersøges ved fremstilling og analyse af farvesnit. Ved analysen anvendes både polerede farvesnit (påfaldende lys) og tyndslib (gennemfaldende lys). Herved kan der for hvert enkelt farvelag udføres bestemmelse af kulør, bindemiddeltype og pigmentsammensætning.